paragraph_text: Prema sastojinskom obliku, šumske sastojine mogu biti čiste ili mješovite. U čistima jedna vrsta drveća ima više od 90% svih stabala (npr. čista bukova sastojina), a u mješovitim šumskim sastojinama, nijedna vrsta drveća ne prelazi 90%, nego ih ima više zastupljenih (npr. mješovita sastojina vrba i topola). Omjer smjese iskazuje odnos broja stabala pojedinih vrsta drveća u šumskoj sastojini odnosno odnos temeljnica ili odnos drvnih masa.